Document ID: /roh_data/filtered/fineweb-2-filterrobots_roh.jsonl.gz/14981

Cumpareglià cun il 2005 èn ils cas cun problems da la posiziun e da moviments dal maun u dal bratsch adina ils medems s’augmentads per passa 10%. Quai mussa il sisavel studi europeic davart las cundiziuns da lavur.
Sco 60% da las persunas interrogadas han ditg lavurian ellas almain in quart dal temp cun in aut temp u sut squitsch da termins. Questas cifras da la Svizra èn era en la media europeica.
Buna sanadad
Bunamain nov da diesch persunas che lavuran en Svizra sa sentan saunas. Uschia è la Svizra radund 10% sur la media europeica. Tuttina han relativamain bleras persunas inditgà d’esser stadas pertutgadas almain ina giada ad onn d’in problem da la sanadad.
Il problem grond è mal il dies
In dals gronds problems da sanadad tras la lavur è mal il dies (36%) mal il chau ed ils egls (34%) e problems musculars vid las spatlas ed il dies.
RR novitads 12:00